b'\n_START_ARTICLE_\nFrederiksberg Stadsarkiv\n_START_PARAGRAPH_\nFrederiksberg Stadsarkiv er en institution under Frederiksberg Kommunes Kultur- og frittidsafdeling og ligger p\xc3\xa5 Frederiksberg R\xc3\xa5dhus. Stadsarkivet er Frederiksberg byhistoriske institution, som har til opgave at sikre og udbrede Frederiksberg Kommunes historie._NEWLINE_Frederiksberg Stadsarkiv rummer arkivalier, billeder, film, kort og litteratur om Frederiksberg indsamlet siden Stadsarkivets \xc3\xa5bning i 1953.\n_START_SECTION_\nStadsarkivets samling\n_START_PARAGRAPH_\nI uddrag af den komplette samling indeholder Stadsarkivet:_NEWLINE_17 hyldekilometre arkivalier fra:_NEWLINE_- Sognekommunale enheder for Frederiksberg og Hvidovre 1765-1858_NEWLINE_- Frederiksberg Kommunes forvaltninger, herunder kontorer og afdelinger 1858 og frem_NEWLINE_- Frederiksberg Kommunes institutioner 1803 og frem_NEWLINE_- Foreninger, andre institutioner, virksomheder og personer med tilknytning til Frederiksberg 1750 og frem._NEWLINE_- 70.000 fotos_NEWLINE_- 2.000 enheder med film, lydb\xc3\xa5nd, plader m.m._NEWLINE_- 80.000 kort, tegninger, planer m.m._NEWLINE_- 10.000 titler fra 1826-2013 med trykte kilder til Frederiksbergs historie og litteratur om Frederiksberg, bl.a. en udklipssamling_NEWLINE_- Frederiksbergs lokalaviser 1932 og frem\n_START_SECTION_\nStadsarkivets opgaver\n_START_PARAGRAPH_\nStadsarkivet sikrer aflevering af bevaringsv\xc3\xa6rdige arkivalier, b\xc3\xa5de papirbaserede og digitale, fra Frederiksberg Kommunes forvaltninger og institutioner, samt aktivt sikrer aflevering fra foreninger, institutioner, virksomheder og personer med tilknytning til Frederiksberg. Stadsarkivet ordner, registrerer og g\xc3\xb8r disse tilg\xc3\xa6ngelige._NEWLINE_Stadsarkivet sikrer desuden at arkivdannelse i Frederiksberg Kommunes forvaltninger og institutioner lever op til s\xc3\xa5vel Arkivlovens som lokalt fastsatte bestemmelser for bevaring, kassation, h\xc3\xa5ndtering og senere aflevering af kommunens arkivalier. Udover arkivalier s\xc3\xb8rger Stadsarkivet ogs\xc3\xa5 for at indsamle, ordne og g\xc3\xb8re trykte kilder og litteratur om Frederiksberg tilg\xc3\xa6ngelig._NEWLINE_Stadsarkivet stiller deres samlinger til r\xc3\xa5dighed for borgere, myndigheder og forskere p\xc3\xa5 l\xc3\xa6sesalen, ligesom de besvarer p\xc3\xa5 foresp\xc3\xb8rgsler p\xc3\xa5 email og telefon. Stadsarkivet vejleder i denne forbindelse ogs\xc3\xa5 med at finde og benytte arkivalierne, samt behandler sager og dispensation vedr\xc3\xb8rende benyttelse af ikke umiddelbart tilg\xc3\xa6ngelige arkivalier. P\xc3\xa5 Stadsarkivet varetages ogs\xc3\xa5 ind- og udl\xc3\xa5n af arkivalier til og fra andre anerkendte offentlige samlinger._NEWLINE_Stadsarkivet har ogs\xc3\xa5 til opgave at forske og formidle Frederiksbergs byhistorie gennem artikel- og bogudgivelser, udstillinger, foredrag, byvandringer, borgerarrangementer og digitale formidlingsformer. Stadsarkivet repr\xc3\xa6senterer desuden Frederiksberg Kommune i organisationer, der arbejder med arkivforhold samt by- og lokalhistorie. Stadsarkivet er projektansvarlig for digitaliseringen af Frederiksbergs kulturarv p\xc3\xa5 Frederiksbergmuseerne og Stadsarkivet, og endvidere ansvarlig for Frederiksberg Kommunes kunstsamling.'